Sharana tumani. Sharana tumani () yoki Sharan tumani () Afgʻonistonning Paktika viloyatida joylashgan. Paktika viloyati va Sharana tumanining markazi Sharana shahri hisoblanadi. Paktika gubernatori qarorgohi ham Sharana shahrida boʻlib, u viloyat politsiya shtabi boshqarmasiga biriktirilgan. Tuman Ghilji pushtunlariga qarashli Sulaimankhel qabilasi manzilgohining markaziy qismida joylashgan. 2019-yilda aholi soni tahminan 63 626 kishini tashkil etgan. Sharana shahri. Sharana shaharchasi Paktika gubernatori qarorgohi yaqinida joylashgan. 2006-yilning oxiriga qadar ushbu shaharchada hukumatning yagona aniq boʻlimi yoki idorasi, hatto savdo markazi ham boʻlmagan. 2007-yilning oxiriga kelib Sharanada bir nechta davlat idoralari va 2008-yil soʻnggida yangi koʻrinishdagi Sharana bozori qurildi. Sharana shahrining chegaradosh tumanlariga olib boruvchi ayrim yoʻllar ham asfaltlangan. Sharana tumani Ghazni viloyati markazidan 50 — 60 km uzoqlikda joylashgan. Tolibon va Haqqoniy tarmog'i tomonidan baʼzi koʻpriklar va suv quvurlariga shikast yetkazilganligi sababli Ghaznigacha boʻlgan masofa bir soat. Sharana aholisi asosan pushtunlardan iborat. Undan tashqari tumanda hazora va tojiklar ham yashaydi. Viloyatni qayta qurish guruhi bazasi. Camp Kearney nomli viloyatni qayta qurish guruhi bazasi Paktika viloyatining yana bir yirik shahri boʻlgan Urgun tumanida, gubernator qarorgohining sharqiy tomonida joylashgan. Armiya bazasi. Shuningdek, Afgʻoniston milliy armiyasining „FOB Rushmore“ deb nomlangan bazasi ham Sharana gubernatori qarorgohi yaqinida joylashgan.